
Prome Minister Evelyn Wever-Croes: 
Riba Dia Internacional di Hende Muhe, 


PROME MINISTER A REUNI CU 5 MUCHA 
MUHE ENTRE 7 CU 9 ANA 


8 di maart, riba Dia Internacional di Hende Muhe, como un 
custumber ya pa 3 afia consecutivo, Prome Minister Evelyn 
Wever-Croes ta organisa un conferencia pa hende muhe 
na unda sala na Renaissance Conference Center ta keda 
completamente yen. E afia aki debi na e pandemia esaki 
no tabata posibel. Participantenan di afianan anterior, pa cu 
esaki a cuminsa mustra interes den e actividad di e afia aki. 
Prome Minister, no a laga e dia aki pasa sin mas y a duna e 
Dia Internacionl di Hende Muhe un toque especial y diferente. 


Prome Minister a scoge pa invita 5 mucha muhe entre 7 cu 9 
aňa pa reuni cu nan na Bestuurskantoor. Nan a bishita Prome 
Minister na su oficina pa un ora y a sinta y papia di e posicion di 
hende muhe. Un conbersacion pa e edad aki, sigur interesante 
pa sa di unda e hende muhenan a bin mas di 100 aña pasa, 
caminda mucha muhenan no por a bay scol, mucha muhenan 
tabata tin menos derecho cu mucha homber y adulto muhenan 
no por a traha. 


Durante e encuentro special aki a cubri varios topico cu e 
muchanan aki no por a imagina nan mes pasobra awendia 
cosnan no ta asina mas. 

"Imagina si awendia e yiu homber mag bay scol pero e mucha 
muhe no. Eseynan ta cosnan cu nan no ta custuma cu ne y 
nos a combersa basta rato riba esaki y con a nan como mucha 
muhe ta weita bida. E ta bunita pa wak cu den nan vision no 
tin luga pa discriminacion cu un hende homber por gana mas 
placa cu hende muhe cu mesun trabou, of cu un hende homber 
por abusa di hende muhe of cu hende homber bal mas cu 
hende muhe y esey bal mas y ta hopi importante. 


Na fin di e encuentro despues cu nan tambe a haci hopi 
pregunta, mi ta sigur cu mi meta a keda cumpli. Mi kier tabata 
sigur cu porlomenos 5 mucha muhe riba Dia Internacional di 
Hende Muhe ta sigur cu nan por tur cos cu nan propone nan 
mes. Cu nunca niun hende mester laga nan sinti nan menos. 
Cu nan mester tin confiansa den nan mes y cu nan por logra tur 








nan metanan. Esaki sigur mi a confirma na fin di e encuentro. 
Y di aki, e 5 mucha muhenan aki por conta otro muchanan y 
asina mas mucha muhe ta wordo empodera for di un edad 
asina young. 


Mi ta spera cu esaki tawata un inspiracion na tur hende 
muhenan adulto. Cu nos mester traha riba nos mucha muhenan 
pa nan por enfrenta den bida tur loke cu nan kier. E tabata un 
ora hopi ameno y un encuentro cu a yena mi cu hopi energia 
pa traha especialmente riba empodera nos hende muhenan. 
Nos hende muhe ta fuerte, resiliente, creativo y innovador. 
Mi conseho final na cada un di nan y na cada mucha muhe 
den nos comunidad ta pa no laga niun hende pensa cu bo no 
bal. Danki na cada mayor cu a permiti pa esaki cu a laga mi 
sumamente encanta", Prome Minister a expresa. 

Prome Minister Evelyn Wever-Croes: 


BO KIER TA PERIODISTA PA UN DIA? 


Ministerio di Asuntonan General 
conhuntamente cu Ministerio di 
Asuntonan Social ta desea di enfoca 
riba e importancia di Prensa den un pais 
democratico. 

Ta sumamente importante pa desaroyo 
sano di un pais pa sigui eleva e nivel di 
suministro di informacion. 


P'esey, Gobierno di Aruba a dicidi pa 
dunaenfoke na nos muchanan, nos futuro 
periodistanan, nos prensa di mayan. Pa 
medio di un proyecto "Periodista Pa 1 
Dia", lo duna espacio na nos muchanan "Ira 
pa cera conoci di un manera practico periodista. paure: Minean President pregunta 
kico ta e trabou di un periodista y asina 
stimula e interes den nos muchanan pa jai M 
studia den e ramo di Prensa Profesional. pensation di Τα Um periodisi y A 


Durante 5 siman nos Minister-President 
sra. Evelyn Wever-Croes, lo habri Evel 

ji ra EVE} 
portanan di gobernacion pa un grupo ABO lo Kier puniras' 
selecta di nos muchanan di Aruba haci 
pregunta durante e conferencia di prensa 
hubenil. 


yn Wever=Croes: 


Edad: 
Pa prome biaha nos muchanan lo haya 
oportunidad pa haci Minister-President 
pregunta en persona y haya contesta 
riba nan preguntanan. Muchanan di scol 
basico por registra online cu asistencia 
di un mayor of representante y haci tres 
pregunta di e mucha su interes a traves di 
e website www.specialprojectsaruba. 
org y despues cu a registra online 
lo ricibi automaticamente un email di 
confirmacion di inscripcion den inbox 
(of junk mail). Tambe por download e 
formulario riba e website, print e, yen'e, 
y entreg'e na Bestuurskantoor. Esnan cu 
e preguntanan mas interesante lo haya 
e oportunidad unico aki pa participa. 
Ultimo fecha pa registra pa participa ta 
dialuna 22 di maart. 


Tuma esaki como un invitacion personal 
di nos Minister-President na nos Gpevialprojectsarulze arg 
muchanan. Si bo yiu tin un interes pa 
ta periodista pa un dia y participa hunto 
cu otro hoben durante un conferencia di 
prensa hubenil, bishita e website www. 
specialprojectsaruba.org y haya mas 
informacion con pa inscribi y cu e chance 
pa haya e oportunidad di sinta den un di 
e asientonan den e sala di conferencia 
oficial di Gobierno di Aruba! Nos ta 
ansioso pa bo participacion. 

UPDATE COVID-19 CONFERENCIA DI PRENSA: 

Tema recuperacion economico di Pais Aruba 


Minister Plenipotenciario, sr. Guillfred Besaril, ti sigui explora 
e posibilidadnan na Hulanda y Europa pa stimula e economia 
di Aruba p'asina yuda saca nos isla for di e crisis actual di 
Covid-19. Den cuadro di e tema aki, Minister Besaril tabata tin 
un combersacion di orientacion cu e conocido economista di 
Netherlands Foreign Invesment Agency (NFIA), sr. drs. Ron 
Hogenboom. Meta principal di e encuentro aki tabata pa repasa 
e areanan cu Gobierno di Aruba a identifica como sectornan 
prometedor pa Aruba su economia (‘Promising Sectors of 
Aruba’) pero mas importante kiko ta e condicionnan mas 
basico cu nos Pais mester tene cuenta cune pa ta realmente 
exitoso den nos plan di recuperacion. 


Trece inversionistanan di exterior na Aruba ta importante. 
Akinan sr. Hogenboom ta accentua cu tin dos manera pa haci 
esaki. E prome aspecto ta pa crea e condicionnan nesesario 
pa inversionistanan. Den e cuadro aki, Aruba tin e ventahanan 
grandi den e region Caribense comokiera cu nos sistema legal 
ta acopla den terminonan general na esun di Hulanda. Esaki 
ta un punto conoci pa Aruba. Caminda e combersacion tabata 
realmente interesante ta riba e punto den cual nos sistema 
legal mester adapta mas rapido riba e cambionan economico 
premira Post-Covid. Un ehempel ta e uzo di technologia den e 
industria-creativo. E leynan na Aruba mester ta cla pa acomoda 
e uzo di technologia, tanto den e aspecto general como su 
mal uzo tambe p'asina e inversionista sintie protehi den su 
inversion. Otro elemento positivo ta cu Aruba a reconoce e 
implementacion di E-Governance como "Key-Component" den 
Aruba su desaroyo. Esaki por limita e asina yama “Red Tape” 
cu ta stroba inversionistanan na momento di kier cuminsa 
Opera na nos isla. 


Segun sr. Hogenboom e di dos manera ta si e Pais mes 
kier stimula su economia pa medio di inversionnan di parti 
di Gobierno. Esaki no ta algo inusual cu den e teorianan 
economico ta conoci como “Economia Keynesiana”. Condicion 
importante pa e teoria aki funciona ta, cu e Pais mester tin 
placa! Pues un pensamento cu a haña cierto acogida despues 
di e crisis financiero mundial di 2007-2009 pero cu resultado 
mixto depende di e Pais cu a implementa esaki y cu pa Aruba 
na e momento aki sigur no ta factibel mirando e situacion cu 
Aruba ta pasando aden pa motibo di Covid-19. 


Minister Besaril hunto cu sr. Hogenboom a repasa e plan 
economico di Gobierno y den liña grandi ta deacuerdo cu Aruba 
ta riba bon caminda asina sr. Hogenboom a comparti. Na final 
di e combersacion a keda palabra cu lo bai tin un combersacion 
cu Minister di Asuntonan Economico pa concretisa pasonan 
pa stimula economia di Aruba. 








Ron Hogenboom tin 3 aña ta traha na NFIA y como economista 
e tin 25 aña di experencia den e mundo bancario y na diferente 
ministerionan na Hulanda, entre otro Finanzas y Asuntonan 
Economico. Tambe e tin experencia den exterior, unda ela 
ocupa funcionnan na embahada di Reino na Berlin, consulado 
general di Reino na Múnchen y na e ministerio di Finanzas di 
Alemania. 

MINISTER XIOMARA MADURO 


MINISTER MADURO A FIRMA DECRETO PA E 
CURSO DI 'HOOFDKOMMIES' POR CUMINSA 
NA DEPARTAMENTO DI ADUANA 





E siman aki Minister Maduro a firma e decreto ministerial pa 
duna inicio na e curso di 'HoofdKommies' di Aduana. E ta un 
curso pa amplia e conocemento di e Aduaneronan cu ta dirigi 
riba practica. E curso tin un duracion di 1 aňa y 52 Aduanero 
lo bay tin e oportunidad pa amplia nan conocemento y obtene 
e rango di 'HoofdKommies.' Minister sra. Xiomara Maduro ta 
desea tur Aduanero participante hopi exito y ta gradici sra. 
Antonia Werleman 'Hoofdverificateur', kende lo encabesa e 
curso importante aki pa Departamento di Aduana. Presente 
tambe tabata e director di Aduana sr. Ricky Croes y sra. 
Gabriela Kock-Helder kende ta funcionario di recurso humano 








di Aduana. er“ 

MINISTER XIOMARA MADURO Y MINISTER 
PRESIDENT EVELYN WEVER-CROES A REUNI 
CU CAFT RIBA VARIOS TOPICO 


E recorte den AZV ta keda punto di preocupacion 


Recientemente Minister Maduro hunto cu Minister President 
a reuni cu CAFT riba nan trabounan di supervision financiero 
di Aruba. A trata diferente topico, entre nan, ehecucion di 
presupuesto 2020, maneho financiero, recorte den AZV, 
sosten financiero, y situacion na Serlimar. Regularmente e 
mandatarionan ta reuni cu e miembronan y e secretariado di 
CAFT pa asina por brinda e informacion necesario pa e trabou 
na bienestar di Aruba por wordo haci na un manera eficaz. 


“Recorte di 5 miyon pa luna den gasto AZV ta keda un 
preocupacion di Gobierno’ 


Un tema cu ta keda un preocupacion di e mandatarionan ta 
e recorte den AZV. Un di e prome condicionnan cu Conseho 
di Reino a impone pa Aruba yega na remarca pa fiansa pa 
surpasa e crisis di COVID19, tabata un recorte di 5 miyon 
florin pa luna den gastonan di AZV. Apesar cu for di banda 
di Gobierno a cuestiona e condicion aki di corta den gasto di 
salubridad memey di un pandemia, Gobierno a cumpli den afia 
2020 cu e condicion aki. Na e momento eynan e tabata crucial 
pa Aruba haya e fiansanan necesario pa yuda comunidad 
surpasa e crisis. Pa afia 2021 tambe e recorte aki di 60 miyon 
florin ta keda como un condicion y esaki ta trece preocupacion 
y inquietud grandi cune. Principalmente pasobra te ainda no tin 
un splicacion ni di Ministerio di Asunto Interior di Hulanda, ni di 
Conseho di Minister di Reino y tampoco di CAFT pa e suma di 
recorte aki. CAFT ta conseha Conseho di Minister di Reino riba 
e punto aki tambe y pesey den e reunion Minister President a 
bolbe pidi un splicacion di CAFT riba nan recomendacion pa 
corta den salubridad di Aruba memey di un pandemia. 


‘IMF tambe preocupa pa recorte den AZV’ 


E topico di e recorte grandi aki den gasto di AZV sin un 
splicacion debido tambe a hala atencion di IMF kende nan e 
ultimo dos siman a haci un evaluacion financiero y economico 
di Aruba via su 'Article IV mission.' Segun IMF mester tene 
hopi cuidou pa no debilita e cuido medico net awor cu Aruba ta 
na man di un pandemia sin precedencia na mundo. 


‘Te ainda no tin un splicacion conciso pa e recorte di 60 
miyon den aña 2021” 


Den e reunion cu CAFT e mandatarionan no por a haya un 
splicacion conciso dicon den afia 2021 tambe ta necesario pa 
corta 60 miyon florin den gasto di AZV. A splica cu e sector 
medico a reuni pa asina por bin cu un propuesta con pa 
aplica recorte den gasto di AZV, pero djies corta 60 miyon den 
salubridad sin un splicacion y memey di un pandemia ta algo 
cu ta keda inexplicabel. 

Na caminda pa e prome aniversario di un crisis nunca antes 
bisto den historia di Aruba causa pa COVID19, Minister 
Glenbert Croes no por laga e dia aki pasa bay sin para keto un 
rato y bisa DANKI na tur cu a haci FASE posibel. 


19 di maart proximo ta cumpli exactamente un afia cu Minister 
Glenbert Croes a anuncia introduccion di e Fondo di Asistencia 
Social di Emergencia esta FASE. E momento ey sin sa ni con 
ni di unda, pero cu un certesa den mente, e lo no a laga e 
pueblo aki sin ningun clase di ayudo. E mandatario tabata 
determina pa hinca den otro un asistencia na tur cu a perde 
trabou. Di anochi pa mainta a traha e website y 20 di maart e 
prome aplicacionnan a cuminsa drenta, cu finalmente a bira 
un ayudo di AWG 950 pa 10.777 persona kendenan a ricibi e 
prome ayudo fin di april 2020. 


Pa haci e situacion financiero di Pais Aruba cargabel, a 
cuminsa cana diferente caminda y canal di ayudo. A bay den 

negociacion cu Hulanda pa por haya ayudo financiero. Minister 
di Finansas y nos Minister President tabata negocionando pa 
por logra subsidio di salario pa comercio mantene lo mas hopi 
hende cu ta posibel na trabou. Gobierno na mes momento 
mester a corta gasto y mester a cuminsa na su mes (leading 
by example) y a anuncia cu e Parlamentario- y Ministernan ta 
entrega 25% di nan salario y tur empleado publico lo entrega 
12.6%. Ta danki na e entrega y sacrificio aki, cu proximamente 
nos por conmemora e prome afia ta yuda un otro cu a perde 
tur cos. 


Y ley di bida y palabra di Dios ta bisa bo, yuda un otro sin mira 
con. E mandatario ta sumamente agradecido cu e sacrificio 
colectivo aki a haci posibel un causa mucho mas grandi cu 
nos mes: esta di yuda miles di persona cu a perde tur cos. E 
sacrificio di e aparato publico cu ta haci FASE posibel, a pone 
pan riba mesa pa nos criaturanan, a pone cuminda den tayo 
pa nos conciudadanonan, a trece paz unda tabatin tormenta, 
calma ora cu no por a mira solucion mas. 
Minister Glenbert Croes ta bisa danki na e aparato 
gubernamental: "Mi ta sumamente orguyoso y agradecido di 
ta yiu dje pueblo aki cu tanto mi ta admira, yiu dje pida baranca 
aki cu tanto mi ta stima. Y cu e mesun admiracion, respet y 
aprecio aki mi lo sigui lucha pa esun cu a perde tur cos". 





‘WGabinete Wever-Croes 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER 





Minister Andin Bikker: 
MANEHO STRATEGICO Y COHERENTE 
DUNANDO RESULTADO 





momento cu nan sali y drenta nos awa teritorial. Mayoria bes 
autoridad ta wardando nan caba, hasta prome cu nan yega 
nos isla cu hende, cu droga, arma y hasta animalnan exotico, 
cu ta purba importa di forma ilegal. 


Aunke cu tin progreso enorme den e organisacionnan y mas 
ekipo pa por sigui garantisa siguridad memey di un pandemia 
y retonan di salud y di un economia fragil, ainda e trabou no ta 
cla. “Nos ta trahando duro, tur dia, pa sigui cosesha logronan 
importante pa sigura cu nos ta mantene tur esunnan cu no por 
drenta den forma legal, pafo di nos isla. Aruba definitivamente 
no por carga e peso di e retonan socio-economico na nos pais 
bisifia. Nos ta un pais cu nos propio retonan", asina Minister 
mr. Andin Bikker a termina bisando. 








E ultimo dianan aki, casi a base diario autoridadnan ta teniendo 
accionnan exitoso relaciona cu cuido di nos costanan. "E ta un 
esfuerso grandi, combina cu aumento den presupuesto, ekipo 
y hende, pa garantisa mas siguridad na nos costanan", asina 
Minister mr. Andin Bikker a bisa awe mainta. 


E ta referi na e accion combina di Radarkamer di Cuerpo 
Policial y Kustwacht cu a conduci na detencion di no menos di 
14 persona cu di forma ilegal a purba drenta nos isla via boto. 





E intensificacion di cooperacion entre Cuerpo di Polis, 
Kustwacht y Guarda Nos Costa, den un esfuerso pa sigui traha 
conhunto den un solo meta ta dunando frutonan palpabel. 
A promove y percura pa ekipo adicional pa Cuepo Policial, 
Kustwacht y Guarda nos Costa pa por tin mas control efectivo 
na costanan y riba nos isla. 





No por keda sin menciona e logro grandi di reintroduci un radar 
y helicopter pa nos Cuerpo Policial por detecta botonan for di 

MINISTER DANGUI ODUBER 


Minister Dangui Oduber: 


AWE NOS A CUMINSA CU E SEGUNDA TANDA 
DI VACUNA 


Diaranson atardi Minister di Salubridad Pulico Sr. Dangui 
Oduber tabata presente na Club Don Bosco na Noord caminda 
den oranan di mainta a cuminsa cu e segunda tanda di vacuna. 
Manera planea den e programa di ehecucion di vacunacion 
diamars atardi Aruba a ricibi un total di 12800 vacuna di Pfizer. 





Aruba ta yegando 30 mil persona cu a registra pa haya e 
vacuna, ya caba mas di 11 mil hende a vacuna di cual mas di 
9 mil ta persona riba edad di 60 aňa. Como cu e registracion 
ta bayendo asina bon Aruba cu Hulanda a acorda cu Aruba lo 
ricibi su di 3 batch di vacuna cada 2 siman embes di 3 siman 
manera e tabata acorda anteriormente. Aruba tin capasidad 
pa vacuna mas di 1500 persona pa dia y compara cu e otro 
islanan den reino Aruba ta sobresali den mas registro pa e 
vacuna. 





Minister Dangui Oduber ta keda pidi pueblo di Aruba pa registra 
si ainda bo no a haci esaki. Baha e aplicacion di “Aruba Health 
App” of acudi na un di e 4 oficinanan di MFA rond di nos isla 
y registra pa haya e vacuna. Personanan cu ta indocumenta 
tambe por registra pa haya e vacuna pero esaki por sosode 
solamente na e oficinanan di MFA. Tambe Minister Oduber ta 
pidi e familiarnan mas jong pa yuda nan famia di mas edad cu 
no por traha cu e aplicacion pa registra, un yuda otro. 


Minister Oduber kier a gradici comumidad di Aruba pa nan 
participacion den e campaňa nacional di vacunacion. Hunto 
nos lo logra vence e pandemia aki. Ban sigui vacuna Aruba, 
ban sigui salba bida y ban prospera pa nos por progresa. 

Minister Dangui Oduber: 


A REUNI CU CAMARA DI COMERCIO 
TOCANTE E PROGRAMA NACIONAL DI 
VACUNACION 


Dialuna atardi Minister di Turismo, Salubridad Publico y 
Deporte Sr. Dangui Oduber a reuni cu e bestuur di Camara 
di Comercio. Den un manera hopi transparente e mandatario 
a presenta e programa nacional di vacunacion. E tabata un 
encuentro fructifero caminda a discuti diferente tema. 










































Minister Oduber a mustra Camara di Comercio con e programa 
nacional di vacunacion ta canando. A papia riba fechanan di 
entrega di e vacuna como tambe e cantidad di vacuna cu 
tin planea pa ricibi. Minister Oduber a indica na Camara di 
Comercio e capasidad di cuanto persona por vacuna riba 
un dia. Di e forma aki Camara di Comercio ta haya un bista 
di kiko nan por spera den e lunanan nos dilanti y traspasa e 
informacion valiosonan aki serca nan miembronan. 








Minister Dangui Oduber y Camara di Comercio a intercambia 
pensamento riba turismo y economia. E programa di vacunacion 
ta hopi importante pa e recuperacion di Aruba su turismo y 
economia. Unabes mas y mas hende ta vacuna Gobierno por 
flexibilisa e medidanan impone, por ehempel e orario di cierre 
y toque de queda. Esaki lo trece aumento den e benta pa e 
negoshinan den e sector turistico. 





Den cuadro di esaki Minister Oduber a pidi Camara di 
Comercio pa nan cooperacion den yuda Gobierno cu e parti 
di registracion. Camara di Comercio a bay di acuerdo cu nan 
lo yuda percura pa tur compania registra nan empleadonan pa 
haya e vacuna. Camara di Comercio tambe ta di pensamento 
cu e vacuna ta e unico herment cu tin pa Aruba por Sali di e 
pandemia aki y cuminsa recupera su economia. 





Minister Oduber ta contento cu Camara di Comercio a ofrece 
pa yuda den e proceso importante aki y ta consiente con 
importante esaki ta pa Aruba su economia. Danki pa contribui 
cu pais Aruba. 

PRESENTACION DI ARUBA TOURISM AUTHORITY 
CONFERENCIA DI PRENSA 11 MAART 2021: 





Visitor Arrivals 1980-2021 

STAY-OVER VISITOR ARRIVALS Jul 2020 - 2021 

Source: ATA. 

PRESENTACION DI ARUBA TOURISM AUTHORITY 
CONFERENCIA DI PRENSA 11 MAART 2021: 


Gradual Recovery Scenario 2021 

Average Daily Tourist Spending (ADTS) 2011-2020 


Spend per visitor per day per trip (in AWG) 

Gobierno di Aruba: 


CONMEMORACION Y PROGRAMA SPECIAL 


‘Pa nos recupera, nos mester sigui recorda’ 
Diasabra 13 di maart, 2021 for di 6or di atardi 


Riba un diabierna, 13 di maart, 2020, Gobierno Aruba a afirma 
cu Corona Virus a drenta Aruba. Algo cu sigur tawata inevitable 
pa tanto nos pais como pa mundo henter. Cu entrada di Covid 
Aruba a conoce un desaroyo nobo, un crisis nobo pa nos pais, 
un crisis sin precendencia. Gobierno di Aruba mester a tuma 
medidanan di precuacion riba salud y tambe pa mantene nos 
pueblo bon informa y protegi y contene e virus miho cu tawata 
por. Nos pueblo a sa di coopera pa asina e virus no plama y 
bira mas devastador. 


Awe, nos ta mira tras riba un afia cu nos pueblo ta den e 
pandemia aki. Un afia cu mundo henter a realisa cu e normal 
cu nos tawata conoce a wordo altera dia pa dia. Un afia di 
frustracion, dolor, perdida di entrada y tristeza pa hopi famia cu 
a perde nan ser keri na e virus aki. Un tristesa cu nos pueblo 
a sinti cu cada ciudadano di nos pais cu a fayece. Tambe, 
un aňa na unda nos pueblo a uni den solidaridad pa brinda 


Yudansa na esnan cu mas tawata tin mester. 


Gobierno di Aruba, riba e fecha aki, ta organisa un acto di 
conmemoracion especialmente pa recorda tur esnan cu a 
fayece cu e virus. Despues di esaki, lo sigui un programa 
special di informacion y oracion pa recorda un aňa di Covid na 
Aruba. ‘Pa nos recupera, nos mester sigui recorda’. Esaki lo 
wordo pasa live via Facebook di Gabinete Wever-Croes y na 
nos canalnan di television. Sintonisa e programa special aki 
diasabra 13 di maart, 2021 for di 6or di atardi. 


Durante henter dia, banderanan di Aruba lo ta na halfstok y 
Gobierno di Aruba ta invita pueblo di Aruba pa e dia aki, laga e 
bandera di nos Aruba dushi tera bula na halfstok como muestra 
di aprecio y sosten na famianan cu a pasa door die tristesa aki 
y conmemora esnan cu a perde e bataya. 


UNI CU NOS DEN UN PROGRAMA SPECIAL. 


PA NOS RECUPERA 
NOS MESTER SIGUI RECORDA 


UN'ANA DEN PANDEMIA 


DIASABRA 
13 DI MAART, 2021 


6:00 PM 

Departamento di Salud Publico: 


UPDATE 11 DI MAART 2021 


Segun resumen di awe 45 persona a recupera, a registra un total di 45 caso nobo di Covid-19, di cual 3 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 563 test. ‘Postivity rate’ entre nos residentenan ta 23%. 


Casonan activo pa awe ta 221, cantidad di fayecido relaciona cu Covid-19 ta 77. 


Hospital ta informa cu tin un total di 19 persona interna di cual 7 ta den Cuido Intensivo y 12 riba unidad general di 
covid. Edad promedio di esnan ingresa pa extra cuido ta 63 aňa. 





We ARUBA COVID-19 






NO-RESIDENTE 





RESIDENTE 





Casanan Nobo 45 42 3 
Activo 221 194 27 
Recupera 7974 7495 479 
Positivo 8272 7165 507 
Negativo 102883 s à 





Getest 111433 . 5 


Morto 77 76 1 

